jkorsvik/nowiki_second_scrape_merged huggingface dataset:
Kryptokalvinisme

Kryptokalvinisme (avledet av gresk kryptos som betyr skjult, det vil si den skjulte kalvinisme) er en form for lutherdom med elementer av kalvinisme. 
Friedrich III av Pfalz fikk utferdiget Heidelberg-katekismen som bidro til å utbrede denne oppfatning. Særlig i Sachsen ble kryptokalvinisme bekjempet. 


== Beskrivelse ==
Kryptokalvinisme ble utbredt i siste halvdel av 1500-tallet. En viktig ting for denne isme er nattverden, og troen på at Jesus er til stede i dennes brød og vin, men bare slik som det ble påstått at Philipp Melanchthon hevdet, nemlig at kun de troende mottar Kristus. 
Begrepet har altså brodd mot på de tyskere (og andre) som ble mistenkt for å i smug innføre den kalvinistiske nattverdslæren. Det var særlig blant Melanchthons disipler at man så denne retning videreført under økt kalvinistisk innflytelse særlig blant teologene i Wittenberg. Disse framla i 1571 for August I av Sachsen den kryptokalvinistiske oppfatning i bare tilsynelatende lutherske former i Consensus Dresdensis. Senere skulle kryptokalvinistne bli undertrykt til fordel for den lutherske ortodoksis oppfatning av den rene lære, først i 1574 og endelig etter Nicolaus Crells fall i 1591.
I 1579 ble den danske teolog Niels Hemmingsen avsatt fra sit embede på Københavns Universitet etter anklage for kryptokalvinisme.


== Eksterne lenker ==
«Kryptokalvinisme» fra Snl.no, Store Norske Leksikon med 'fri gjenbruk'
Velferdsetaten (Oslo)

Velferdsetaten er en kommunal etat i Oslo med ansvar for sosiale og økonomiske boligvirkemidler, tiltak for rusmiddelmisbrukere, boliger for grupper med særlige behov og transporttjenester for personer med nedsatt funksjonsevne. Etaten har ca. 1 300 ansatte fordelt på ca. 50 tjenestesteder.Etaten ble opprettet i 2012 gjennom en sammenslåing av Rusmiddeletaten, Storbyavdelingen og Helse- og velferdsetaten.


== Referanser ==


== Eksterne lenker ==
(no) Offisielt nettsted
Nicolaus Crell

Nicolaus Crell (alternativt Nikolaus Krell, født i 1550 i Leipzig i Sachsen, død 9. oktober 1601 i Dresden) var en sachsisk politiker. I religionspolitikken kan han tilregnes filippismen.
Crell ble kurfyrst Kristian Is hoffråd og sekretær, og senere under dennes regjering kansler. Han bekjempet som sådan den lutherske ortodoksi og  fremmet samarbeidet med de reformerte. Etter Kristians død ble Crell avsatt i 1591, holdt fanget i fire år, og så anklaget og dømt til døden.Han ble henrettet i 1601 under tiltredelsen av Christian II av Sachsen som ny kurfyrste.


== Referanser ==


== Kilder ==
Svensk uppslagsbok 6. Förlaghuset Norden Ab: Malmö 1958
Yāna

Yāna (sanskrit og pali; devanagari: यान​) er en metode av åndelig praksis innenfor buddhismen, og i særdeleshet en metode til å inndele ulike buddhistiske skoler på i henhold til deres type og praksis.


== Litteratur ==
The Princeton Dictionary of Buddhism. Princeton University Press. 2014. ISBN 978-0-691-15786-3.
Borgermesteren i District of Columbia

Borgermesteren i District of Columbia (formelt Mayor of the District of Columbia) er et embede med ansvar for lokal forvaltning i District of Columbia. Embedet har endret seg flere ganger siden distriktet fikk en formell styreform i 1802. Fra begynnelsen til 1812 ble borgermesteren utnevnt av USAs president; den første var Robert Brent, som ble utnevnt av Thomas Jefferson. Mellom 1812 og 1820 ble borgermesteren utpekt av et byråd, før det i mange år var ulike styreformer, herunder guvernør, kommissær og nevnd. I 1973 vedtok den amerikanske kongressen en lokalstyrelov, District of Columbia Home Rule Act, som etablerte en folkevalgt borgermester og et byråd med 13 medlemmer, Council of the District of Columbia.
Borgermesteren utgjør den utøvende makten i District of Columbia og fungerer således også som den øverste administrative og politiske lederen i distriktets eneste by, Washington. Borgermesteren har ansvar for håndhevelsen av lokale lover, og har myndighet til enten å sanksjonere eller blokkere byrådets lovvedtak. Borgermesteren har ansvar for å levere kommunale tjenester, kommunal eiendom, politi- og brannvesen, de fleste kommunale myndigheter og det offentlige skolevesenet i District of Columbia. Borgermesterens kontor forvalter et årlig kommunalt budsjett på 8,8 milliarder dollar.


== Liste over borgermestere ==

Marion Barry (1995–1999)
Anthony A. Williams (1999–2007)
Adrian Fenty (2007–2011)
Vincent Gray (2011–2015)
Muriel Bowser (2015–)


== Referanser ==


== Eksterne lenker ==
Offisielt nettsted 
(en) Mayors of Washington, D.C. – kategori av bilder, video eller lyd på Commons
Danish Music Awards

Danish Music Awards (forkortet DMA) er en dansk musikkpris for populærmusikk. Prisen ble etablert i 1989 og utdeles årlig. 
Prisen deles ut av den danske avdelingen av plateselskapenes internasjonale bransjeorganisasjon IFPI. De to første årene ble arrangementet kalt «IFPI-prisen», deretter skiftet arrangørene navn til «Dansk Grammy». I 2001 slo imidlertid dansk høyesterett fast at arrangørene av den amerikanske Grammy-utdelingen, Recording Academy, har enerett til navnet Grammy. Fra da av kalles den danske prisen for Danish Music Awards.


== Prisvinnere i 2017 ==
I 2017 ble det utdelt priser til følgende nominerte:

Årets Danske Udgivelse: Gilli feat. Kesi & Sivas: RicaÅrets danske gruppe: Scarlet Pleasure
Årets danske solist: Gilli
Årets danske hit: Scarlet Pleasure: Deja Vu
Årets nye danske navn: Noah Carter
Årets danske sangskriver: Gilli
Årets danske producer: Hennedub
Årets internationale udgivelse: Kendrick Lamar: Damn
Årets internationale hit: Ed Sheeran: Shape of You
Årets danske livenavn: Volbeat
Årets publikumspris: Rasmus Seebach
Danish music awards' ærespris: Sort Sol


== Referanser ==
Gangteng Gewog

Gangteng Gewog (dzongkha: སྒང་སྟེང) er en gewog (samling med landsbyer) i fylket Wangdue Phodrang i Bhutan. Stedet har også vært kjent som Gangte.


== Referanser ==
Robsrud & DeaN

Robsrud & DeaN er et norsk teaterensemble, drevet av skuespiller Geir Robsrud og instruktør og dramatiker Kenneth Dean. Duoen har arbeidet sammen siden 1992 og forsker på sentrale teaterformer som, historisk sett, har hatt stor innflytelse på utviklingen av teater som kunstform i Europa, men som aldri fikk fotfeste i Norge.Gruppen turnerer også skoler i hele landet, under Den kulturelle skolesekken, og har spilt over 2 000 forestillinger i dette systemet.


== Forestillinger og teaterformer ==
Gjøglernes Aladdin (Gjøglerteater) 1995 - 2000 (DNS, Bergen)
Sinbads siste reise (Moralitetsspillene) 2000 (Det Åpne teater)
Ibsens Gjenganger (Melodrama) 1998 (Nationalteatrets Ibsenfestival)
Stormen (Shakespeare) 1988 (Teaterverkstedet)
Silverdal-trilogien (Punch and Judy/Kasperle) 2003, 2005, 2015 (Turné)
Sherlocks siste sak: Tåken! (Vaudeville) 2017 (Showbox)


== Priser og utmerkelser ==
I 2008 ble Robsrud & DeaN tildelt Birgit Strøms minnepris for forestillingen Fendelhorgens flokk.


== Referanser ==


== Eksterne lenker ==
Offisielt nettsted, besøkt 12. november 2017
Niels Secher

Niels Mørch Secher er en dansk scenograf, kostymemaker og dukkemaker.


== Kunstnerisk virke ==


=== Teaterforestillinger (utvalg) ===


==== Danmark ====
Ved Syddjurs Egnsteater har Niels Secher hatt ansvaret for scenografi og dukker i forbindelse med fire forestillinger basert på eventyr fra Asbjørnsen og Moes eventyrsamlinger:

Kæmpen som ikke havde hjerte i livet – Syddjurs Egnsteater; scenografi og dukker ved Niels Secher 
I det blå bjerg – Syddjurs Egnsteater; scenografi og dukker ved Niels Secher
Østenfor solen og vestenfor månen – Syddjurs Egnsteater; scenografi og dukker ved Niels Secher
Askefis – Syddjurs Egnsteater; scenografi og dukker ved Niels Secher


==== Norge ====
I Norge har Secher vært engasjert av Lille Hålogaland Teater, som er barneteateret til Hålogaland Teater, i forbindelse med tre oppsetninger.

2007: Stjerneøye – Lille Hålogaland Teater; scenografi, kostymer og dukker ved Niels Secher
2007: Jul på Månetoppen – scenografi og kostymer ved Niels Secher
2005: Det er sikkert og visst – produsent: Artisan Teater; scenografi, kostymer og dukker ved Niels Secher


=== Filmografi ===
Secher var scenograf for den danske familiefilmen Pyrus på pletten, som hadde premiere i 2000.


=== Korsbæk på Bakken ===
Foruten oppdrag knyttet til teater, revyer, fjernsyn og film, har Niels Secher vært scenograf for oppbygningen av turistattraksjonen Korsbæk, den (fiktive) byen der handlingen i fjernsynsserien Matador utspilte seg. "Virkelighetens Korsbæk" er bygget opp i forlystelsesparken Bakken utenfor København, og åpnet dørene i 2015.


== Referanser ==


== Eksterne lenker ==
(en) Niels Secher på Internet Movie Database 
(no) Niels Secher hos Sceneweb 
(da) Niels Secher på Filmdatabasen 
(da) Niels Secher på danskefilm.dk 
(da) Niels Secher på danskfilmogtv.dk
Forsvarsundersøkelsesloven

Forsvarsundersøkelsesloven (langt navn: lov om undersøkelser av ulykker og hendelser i Forsvaret) er en norsk lov vedtatt av Stortinget 16. desember 2016. Den trådte i kraft 1. november 2017.
Loven har til formål å forbedre sikkerheten i Forsvaret gjennom undersøkelser av ulykker og hendelser. Den gjelder for Forsvarets virksomhet og annen virksomhet som utføres i tilknytning til, eller i nær forbindelse med, utøvelsen av Forsvarets virksomhet, med unntak for Etterretningstjenesten.Loven forbyr fjerning av vrakrester og andre spor etter ulykker, og fastsetter bot som straff for uaktsomme og forsettlige overtredelser, med mindre forholdet går inn under en strengere straffebestemmelse.Videre gir loven hjemmel for Statens havarikommisjon for Forsvaret, som gis i oppgave å undersøke enhver ulykke og alvorlig hendelse innad i Forsvaret eller som Forsvaret er involvert i.


== Referanser ==


== Eksterne lenker ==
Lovdata
Kjærlighetstyven

Kjærlighetstyven (amerikansk tittel: The Love Thief) er en stum amerikansk romantisk film fra 1926 regissert av John McDermott. I rollene ses blant andre Norman Kerry, Greta Nissen og Marc MacDermott.


== Rolleliste ==
Norman Kerry - Kronprins Boris Alexander Emanuel Augustus
Greta Nissen - Prinsesse Flavia Eugenia Marie
Marc MacDermott - Prins Karl
Cissy FitzGerald - Grevinne Leopold Marjenka
Agostino Borgato - Konge
Carrie Daumery - Dronning
Oscar Beregi - Statsminister
Nigel Barrie - Kaptein Emanuel Menisurgo
Vladimir Glutz - Napoleon Alexander Caesar
Charles Puffy - Prinsens vakt
Clarence Thompson - Prins Michael
Alphonse Martell - Berzoff (kreditert som Alphonse Martel)
Anton Vaverka - Assistent
Lido Manetti - Kaptein


== Bevaringsstatus ==
Filmen regnes som tapt.


== Referanser ==


== Eksterne lenker ==
(en) Kjærlighetstyven på Internet Movie Database 
(en) Kjærlighetstyven på Turner Classic Movies
Lhalungklosteret

Lhalungklosteret, også kjent som Sarkhang eller det gyldne tempel, var en av de tidligste klostre som ble grunnlagt i Spitidalen, i Himachal Pradesh, India. Klosteret ble grunnlagt av den buddhistiske oversetteren Rinchen Zangpo, konge over det vestlige Himalayiske kongedømme Guge I slutten av det 10. århundre. Den nærliggende landsbyen Lhalun befinner seg 3,658 meter over havet.


== Referanser ==
Dramitse

Dramitse, også kalt Dametsi og Drametse, er en by i den østlige delen av Mongardistriktet, i den østlige delen av Bhutan. Folketellingen i 2005 viste et folketall på 541. Byen befinner seg på en klippe på motsatt side av Tashigang.


== Referanser ==


== Eksterne lenker ==
(en) Satellitkart på Maplandia.com
San Francisco Sheriff’s Department

San Francisco Sheriff’s Department (SFSD) er sheriffkontoret i San Francisco, med ansvar for driften av kommunale arresthus og for beskyttelse av kommunale tinghus, rådhuset og offentlige sykehus og klinikker. 
SFSD ble opprettet i 1850 og har 850 tjenestemenn. Etaten driver åtte arresthus, med gjennomsnittlig 2 200 innsatte.


== Referanser ==


== Eksterne lenker ==
(en) Offisielt nettsted
Lenge leve diplomatiet!

Lenge leve diplomatiet! (amerikansk tittel: Ambassador Bill) er en amerikansk politisk komedie fra 1931 regissert av Sam Taylor. Manuset var inspirert av Vincent Sheeans novelle Ambassador from the United States, som ble publisert i The Saturday Evening Post 28. juni 1930. I rollene ses blant andre Will Rogers, Greta Nissen og Marguerite Churchill. Filmen ble sluppet for visning i USA 22. november 1931.


== Handling ==
En amerikansk ambassadør ankommer en liten nasjon som har slitt med politiske intriger og sivil uro. Han blir venn med en ung gutt som skal bli landets neste konge. 
Amerikaneren forsøker å sikre at gutten er godt nok forberedt på å ta på seg denne rollen, og sørge for at gutten lever lenge nok til å faktisk overta kronen.


== Innspillingsfakta ==
Filmen ble spilt inn fra 17. august til midten av september 1931.


== Fakta om filmen ==
Arbeidstittelen til denne filmen var Dollar Bill.Lenge leve diplomatiet! ble gjenutgitt av Twentieth Century-Fox 16. oktober 1936.


== Rolleliste ==
(Kun krediterte)

Will Rogers - Bill Harper
Marguerite Churchill - Dronning Vanya
Greta Nissen - Grevinne Ilka
Tad Alexander - Kong Paul
Ray Milland - Kong Lothar
Gustav von Seyffertitz - Fyrst de Polikoff
Arnold Korff - Generalen
Edwin Maxwell - Monte


== Referanser og fotnoter ==


== Eksterne lenker ==
(en) Lenge leve diplomatiet! på Internet Movie Database 
(no) Lenge leve diplomatiet! hos Filmfront 
(sv) Lenge leve diplomatiet! i Svensk Filmdatabas 
(nl) Lenge leve diplomatiet! på MovieMeter 
(en) Lenge leve diplomatiet! på AllMovie 
(en) Lenge leve diplomatiet! på Rotten Tomatoes 
(en) Lenge leve diplomatiet! på Box Office Mojo
Torstein Bjørklund

Torstein Bjørklund (født 1988) er en norsk skuespiller.
Han er utdannet på LIPA i Liverpool og ved Statens Teaterhøgskole (KHiO) i Oslo. Bjørklund har vært engasjert ved Hålogaland Teater i hjembyen Tromsø. På filmlerretet debuterte Bjørklund i en mindre rolle i Victoria i 2013 og har siden medvirket i en rekke film- og TV-produksjoner i inn- og utland, blant annet som sabotøren Arne Kjelstrup i NRK-serien Kampen om Tungtvannet. Bjørklund debuterte på amerikansk TV i 2017, som karakteren Beowulf i sjette sesong av den amerikanske TV-serien Once Upon a Time.


== Referanser ==


== Eksterne lenker ==
(en) Torstein Bjørklund på Internet Movie Database 
(en) Torstein Bjørklund hos The Movie Database
Alfred I, Fyrste av Windisch-Graetz

Alfred Candidus Ferdinand, fyrste af Windisch-Graetz (født 11. mai 1787 i Brussel, død 21. mars 1862 i Wien) var en østerriksk feltmarskalk. Windisch-Graetz vokste opp i en adelig familie i Steiermark og kom i den habsburgske hær i 1804. Han deltok i alle krigene mot Napoleon.
Windisch-Graetz markerte seg også særlig under revolusjonene i 1848. Hans første ordre var å angripe Praha da det var opprør mellom tsjekkisk- og tysktalende medlemmer av byen. Byen overga seg, og den pågående panslaviske konferansen ble opphevet. Kort tid etterpå var det opprør i Wien, der mange opprørere støttet Ungarns sak. Da grev Theodor Baillet von Latour prøvde å sende soldater til Budapest for å hjelpe til med å ta byen, ble det skuddvekslinger med opprørerne, og de fikk tak i og lynsjet Latour og brukte kroppen hans til skytetrening. Keiseren flyktet, men kort tid etterpå beordret han Windisch-Graetz å bekjempe opprørerne. Windisch-Graetz' styrker og de lojale kroatiske styrkene gikk inn i Wien, plyndret og torturerte innbyggere og fikk kontroll over byen.Windisch-Graetz lyktes å presse de opprørske ungarerne ut av hovedstaden, men de ungarske styrkene slo tilbake og slaktet de østerrikske styrkene. Windisch-Graetz ble da fratatt kommandoen, og hadde for det meste offisielle oppdrag deretter.


== Referanser ==
Hasselbacken

Hasselbacken (Hotell och Restaurang Scandic Hasselbacken) er et hotell og en restaurant, beliggende på Djurgården i Stockholm.
Den eldste kro på Hasselbacken het Dunderhyttan og oppstod i midten av 1700-tallet. I 1760-årene fikk stedet navnet Hasselbacken. Jacob Wilhelm Davidson tok over i 1853 og Hasselbacken ble utstyrt med store verandaer og festsaler. I 1923 brant stedet ned til grunnen, men ble gjenopbygd etter et par måneder som Nya Hasselbacken. I 1992 ble Restaurang Hasselbacken gjenåpnet etter fem års renovering.
Den kjente hasselbackpoteten (nesten gjennomskåren potet, ovnstekt) har navn etter denne restaurant. Blant de retter som Hasselbacken er kjent for regnes dessuten Gösfilé á la Soto Maior – en marinert, panert gjørsfilet med champignonsaus, oppkalt etter den portugisiske diplomat António da Cunha Soto Maior.


== Hasselbacken i film ==
Hasselbackens eksteriør har medvirket i en rekke filmer:

Åh, i morron kväll (1919)
Dollarmillionen (1926)
Säg det i toner (1929)


== Transport ==
Hasselbacken ligger ved stoppestedet Konsthallen på museumssporvognslinjen Djurgårdslinjen.


== Eksterne lenker ==
https://web.archive.org/web/20171112185853/http://www.restauranghasselbacken.com/
Caspar Cruciger den eldre

Caspar Cruciger den eldre (født 1. januar 1504 i Leipzig, død 16. november 1548 i Wittenberg) var en tysk luthersk teolog. Han var Martin Luthers sekretær og samarbeidspartner og far til Caspar Cruciger den yngre.


== Liv og virke ==


=== Bakgrunn ===
Caspar Cruciger var sønn av kjøpmannen Georg Kreuziger (død 28. juni 1544 i Leipzig), som stammet fra en bøhmisk familie og som fulgte de husittiske tradisjoner. Faren Georg hadde i 1502 ervervet borgerrett i Leipzig og kom derpå til en viss velstand.
Derfor kunne den unge Caspar Cruciger allerede i tiodlig ungdom påkostes en humanistisk utdannelse hos Georg Helt (fra Forchheim, derfor kalt Forchemius) og Kaspar Börner ved Thomasschule zu Leipzig. Den 19. oktober 1513 ble han student ved Universitetet i Leipzig, der han studerte under englenderen Richard Croke og under Petrus Mosellanus. Som student hørte han disputasen i Leipzig mellom Luther og Johannes Eck sommeren 1519. 
I 1521 begynte han å studere teologi i Wittenberg. Han studerte også matematikk og botanikk.


=== Luthersk prest og reformator ===
I 1525 ble han rektor og prest på Johannesskolen i Magdeburg, men i 1528 kom han tilbake til Wittenberg, da som professor i teologi og prest i Slottskirken i Wittenberg. Med få avbrudd ble han der til sin død. 
Caspar Cruciger den eldre hjalp Martin Luther med bibeloversettelsen, underviste når Philip Melanchton og andre var på reise og deltok i teologiske debatter og konferanser. Han bidro til å innføre reformasjonen i Leipzig i 1539 sammen med Friedrich Myconius. Byrådet der ville gjerne beholde ham i byen, men Luther mente han var umistelig i Wittenberg. Den schmalkaldiske krig 1546-47 og Augsburgske interim 1548 gjorde de siste år av livet vanskelig for Cruciger, som forsøkte å holde universitetet i drift sammen med Melanchton og Paul Eber. 
På grunn av hans kunnskaper i stenografi, skrev han ned mange av Luthers prekener. De fleste av hans egne verk innen eksegese og dogmatikk ble gitt ut etter hans død, men sammen med Georg Rörer ga han ut de første bindene av Luthers verker fra 1539. 


== Kilder ==
Artikkel om Kaspar Cruciger i The new Schaff Herzog Encyclopedia of Religious Knowledge (1908-1914) side 314


== Referanser ==


== Eksterne lenker ==
Lenke til elektronisk utgave av The new Shaff Herzog Encyclopedia of Religious Knowledge
Spanias grunnlov av 1812

Spanias grunnlov av 1812, også kjent som Cádiz-grunnloven, er en grunnlov som ble vedtatt av Spanias parlament den 18. mars 1812 og offisiell dagen etter, 19. mars. Grunnloven gjorde Spania til et konstitusjonelt monarki, der kongen bare kunne fungere gjennom sine ministre. Parlamentet skulle gå over fra å være en stenderforsamling til en nasjonalforsamling med direkte valg.Grunnloven ble skrevet mens Spania var så godt som okkupert av hæren til Napoléon Bonaparte, og Cádiz sto i hovedsak fordi britiske skip beskyttet byen. Representantene, i hovedsak liberale, kom fra hele Spania, Spansk Amerika og Filippinene. Det sittende parlament hadde som første parlament i Soania suveren makt all den tid kongen var fengslet. De skrev Spanias første grunnlov. Grunnloven ble imidlertid aldri satt i bruk; da Spania ble befridd fra fransk styre i 1814, valgte Ferdinand VII av Spania å avskaffe grunnloven og erstatte den med sin egen.


== Referanser ==
NM i troppsgymnastikk 2018 for junior (TeamGym)

NM i troppsgymnastikk 2018 i TeamGym for junior blir arrangert 7. og 8. april 2018, i Holmen Turnhall på Nesbru i Asker. Arrangør er Holmen Tropp og Turn.I konkurranseformen TeamGym konkurrerer lagene i frittstående, tumbling og trampett sammenlagt, i motsetning til nasjonale klasser, der det konkurreres i hvert enkelt apparat.
Det ble konkurrert i klassene herrer, kvinner og mix.


== Resultater ==


=== Herrer ===


=== Kvinner ===


=== Mix ===


== Se også ==
NM i troppsgymnastikk 2018 for junior (nasjonale klasser)
NM i troppsgymnastikk 2018 for senior (nasjonale klasser)
NM i troppsgymnastikk 2018 for senior (TeamGym)


== Referanser ==


== Kilder ==
Resultater kvinner
Resultater menn
Resultater mix
Volker Schmidt-Gertenbach

Volker Schmidt-Gertenbach (født 28. desember 1941 i Witzenhausen) er en tysk musiker og dirigent. Fra 1974 til 1989 var han sjefdirigent for symfoniorkesteret i Göttingen, og fra 1981 til 1984 var han Andre kapellmester for Stavanger Symfoniorkester.


== Karriere ==
Volker Schmidt-Gertenbachs vokste opp i en musikalsk familie med en far som var kantor. Da han var seks år gammel begynte han å ta fiolin- og pianotimer. Etter skolegangen studere han både musikk og matematikk i Göttingen, og var også med på å starte et studentorkester som han selv dirigerte. Deretter fulgte dirigenttimer med Rudolf Kempe og Wolfgang Sawallisch. Han begynte karrieren i 1965 som repetitør ved statsteateret i Kassel.
Schmidt-Gertenbach var i 21 år tilknyttet symfoniorkesteret i Göttingen (Göttinger Symphonie Orchester), fra 1968 til 1974 som assisterende sjefdirigent og fra 1974 til 1989 som sjefdirigent og musikkdirektør. 
Mellom 1981 og 1984 var Schmidt-Gertenbachs tilknyttet Stavanger Symfoniorkester i en nyopprettet stilling som «Andre kapellmester». Stillingen var ment å avlaste symfoniorkesterets daværende sjefdirigent Bjørn Woll, som på dette tidspunktet hadde ansvaret for både Stavanger Symfoniorkester og Radioorkesteret. Schmidt-Gertenbach var en populær dirigent i Stavanger, og både orkesteret og Schmidt-Gertenbach ønsket et lengre samarbeid. Men da treårskontrakten utgikk etter 1983-84-sesongen klarte ikke orkesterets styre og Schmidt-Gertenbach å bli enige om vilkårene i en fornyet kontrakt. Av høydepunktene i Schmidt-Gertenbachs periode med Stavanger Symfoniorkester hører Dvořáks fiolinkonsert i a-moll med den da 17 år gamle fiolinisten Frank Peter Zimmermann (1982), Mahlers Symfoni nr. 1 (1982), som var første gang et verk av Mahler ble oppført i Stavanger,Beethovens Symfoni nr. 9, Orffs Carmina Burana (1983) og Mahlers Symfoni nr. 2 (1984). 
Schmidt-Gertenbach har samarbeidet med kjente artister som Wilhelm Kempff, Claudio Arrau, Alfred Brendel, Martha Argerich, Géza Anda, Mstislav Leopoldovich Rostropovich, Heinrich Schiff og Frank Peter Zimmermann. Han har turnert i Tyskland, Italia, USA, Spania og Japan med orkestre som Sinfonia Varsovia, AUKSO kammerorkester og Cappella Istropolitana, og han opptrådt på musikkfestivaler og vært gjestedirigent i en rekke land i Europa, Amerika og Asia.
I 1998, 2001 og 2002 var Volker Schmidt-gertenbach dirigent for det tysk-polske korakademiet I terra Pax.


== Referanser ==


== Eksterne lenker ==
(en) Volker Schmidt-Gertenbach på Discogs 
(en) Volker Schmidt-Gertenbach på MusicBrainz